2025. évi felvételi tájékoztató

Gyógypedagógia-tanár mesterképzési (MA) szakra jelentkezők részére

Jelentkezési határidő: 2024. november 15.

**Kari elérhetőség:**

Tóth Krisztina ELTE Tanárképző Központ

+36 1 358-5500/5514 +36 1 411-6500/4934

[felveteli@barczi.elte.hu](mailto:felveteli@barczi.elte.hu) [felveteli@tkk.elte.hu](mailto:felveteli@tkk.elte.hu)

1097 Budapest, Ecseri út 3. <https://tkk.elte.hu/>

<https://www.barczi.elte.hu>

**mesterképzésben Meghirdetett szak   
(részidős)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Képz. szint | Munka-rend | Fin. forma | Meghirdetett képzés | Önköltség  (félév) | Képz. idő  (félév) | Kapacitás min. < max. | Személyes megjelenést igénylő vizsgaformák | Képz. terület |
| M | L | Á | tanári /gyógypedagógia-tanár/(1) | támogatott | 3 | 15 < 50 | – | ped |
| m | L | K | tanári /gyógypedagógia-tanár/(1) | 375000 | 1 < 10 |

1. A levelező munkarendű képzésben az érintett hallgatókkal kötött megállapodásnak megfelelően a hallgatók tanórái pénteki és szombati napokon lesznek megtartva.

**Jelentkezés és a felvétel sajátos feltételei**

A keresztfélévben meghirdetett képzésünkről részletesebben [ezen az oldalon](https://tkk.elte.hu/keresztfeleves_felveteli_eljaras) tájékozódhat.

A szakmai tanárképzésről a Tanárképző Központ honlapjának [Felvételizőknek/A szakmai tanárképzés bemutatása](https://tkk.elte.hu/felveteli_tajekoztatok) almenüpontban tájékozódhat.

A gyógypedagógia-tanár mesterszakra (MA) a gyógypedagógia alapképzés keretében bármilyen szakirányon szerzett **gyógypedagógus alapvégzettséggel** (BA), vagy korábban bármely szakon, szakterületen, szakágon szerzett **főiskolai szintű gyógypedagógiai tanári vagy gyógypedagógus oklevéllel** lehet jelentkezni.

A külföldi felsőoktatási intézményben szerzett oklevéllel rendelkezőknek a jelentkezéshez csatolniuk kell az oklevelük másolatát és igazolást az oklevél minősítéséről (pl. oklevélmelléklet), mindkettő hiteles magyar fordítását is, ha nem angol, német vagy francia nyelvű.

Megszerzett szakmai gyakorlat alatt a gyógypedagógiai nevelő-oktató munkát, továbbá a szakképzés, felsőoktatás, felnőttképzés vagy más területen gyógypedagógiai, illetve fogyatékosságügyi ismeretek oktatását kell érteni. Szakmai gyakorlatnak számító munkakörök: a nemzeti köznevelésről szóló 2011. évi CXC. törvény szerinti gyógypedagógus vagy együttnevelést segítő pedagógus munkakör, gyógypedagógus középfokú oktatásban, szakoktató vagy szaktanár középfokú oktatásban (szakképzésben), felnőttképzésben; oktató vagy tanár a felsőoktatásban.

A megszerzett szakmai gyakorlatot munkakör betöltéséről szóló munkáltatói igazolással kell igazolni, mely tartalmazza a munkaviszony időtartamát is.

A csatolandó dokumentumok megadott határidőre történő feltöltésének elmulasztása a felvételi eljárásból való kizárást vonja maga után.

*Többletpont-számításhoz szükséges dokumentumok:*

a) aláírt szakmai önéletrajz, mely tartalmazza:

* a kutatási és publikációs tevékenységet igazoló listát
* tudományos konferencián való részvételt, melyhez vagy csatolni kell a konferencia előadás absztraktját vagy az előadást tartalmazó publikáció bibliográfiai adatait
* középfokú vagy felsőoktatási intézményben végzett oktatói és/vagy gyakorlatvezetői tevékenység igazolását
* szakmai projektekben végzett szakmai tevékenység igazolását

b) egyéb, alap- vagy mesterképzésben szerzett oklevelének másolata

c) bármely felsőoktatási intézményben végzett, 2-4 féléves, pedagógusképzési területen szerzett szakirányú továbbképzés oklevelének másolata

**Felvételi pontok számítása**

*Általános szabályok*

Mesterképzés esetén a jelentkező teljesítményét 100 pontos rendszerben kell értékelni, amely tartalmazza a többletpontokat is. Azon jelentkezők számára, akik *esélyegyenlőség jogcímen többletpontra jogosultak*, jogcímenként külön-külön kell meghatározni a maximálisan kapható pontokat, és az összes jogcímet figyelembe véve – az *esélyegyenlőségben* részesítendők többletpontja – nem lehet több 10 pontnál, és nem lehet kevesebb 1 pontnál.

*Intézményi szabályok*

**Pontszámítás a gyógypedagógia-tanár mesterképzési szakon** (részletes információk megtalálhatóak [ezen az oldalon](https://tkk.elte.hu/keresztfeleves_felveteli_eljaras)).

1. **Felvételi pontok (maximum 90 pont)**

**A) Hozott tanulmányi eredmény:** max. 80 pont

* jeles, kiváló, kitüntetéses minősítés: 80 pont
* jó minősítés: 64 pont
* közepes minősítés: 48 pont
* elégséges minősítés: 32 pont

**B.) Szakmai gyakorlat:** max. 10 pont

* egy tanév (10 hónap) legalább 50%-os munkaviszonyban eltöltött idő esetén: 5 pont
* két vagy több tanév (legalább 2x10 hónap) legalább 50%-os munkaviszonyban eltöltött idő esetén: 10 pont

1. **Többletpontok: max. 10 pont**

* **az előnyben részesítés** alapján **maximum 5 pont** adható:

A.) hátrányos helyzetű jelentkezőnek: **1 pont**

B.) fogyatékossággal élő jelentkezőnek: **5 pont**

C.) gyes/gyed/gyet/tgyás/gyod folyósításban részesülőnek: **1 pont**

* **nyelvtudás** alapján **maximum 6 pont** adható:

A.) középfokú (B2) komplex nyelvvizsgáért (első idegen nyelvből): **2 pont**

B.) felsőfokú (C1) komplex nyelvvizsgáért (első idegen nyelvből): **5 pont**

C.) felsőfokú (C1) szóbeli nyelvvizsgáért (második idegen nyelvből): **3 pont**

D.) felsőfokú (C1) írásbeli nyelvvizsgáért (második idegen nyelvből): **3 pont**

E.) középfokú (B2) komplex nyelvvizsgáért (második idegen nyelvből): **3 pont**

Egy nyelvből csak egy nyelvvizsga vehető figyelembe. A felsőfokú (C1) komplex nyelvvizsgáért (második idegen nyelvből) 6 pont jár.

* **OTDK** részvétel: **2 pont**
* **kutatási** és **publikációs tevékenység: 2 pont**
* **tudományos konferencia** részvétel (előadás tartása): **2 pont**
* pedagógusképzési területen szerzett **szakirányú továbbképzésben szerzett oklevélre: 2 pont**
* bármilyen **egyéb** (nem gyógypedagógia) **alap- vagy mesterképzésben szerzett oklevélre**: **3 pont**
* szakmai oktatási tevékenység: **igazolt oktatási tevékenység középfokú** vagy **felsőoktatási intézményben** (gyógypedagógiai, fogyatékosságügyi tematikájú tárgyak oktatása), **igazolt gyakorlatvezetői tevékenység** (gyógypedagógus-képzésben, gyógypedagógust segítő munkatárs képzésben): **2 pont**
  + szakmai tevékenység: **igazolt projektvezetői, alprojektvezetői tevékenység** (kiemelt TÁMOP, EFOP, VEKOP stb.) projektekben: **2 pont**

**Pontszámítás:**

**Felvételi pontok:**

* felsőfokú oklevél alapján: 80 pont
* szakirányú pedagógiai/szakmai gyakorlat: 10 pont

**Többletpontok (**maximum 10 többletpont adható):

* előnyben részesítés alapján maximum 5 pont adható:
  + hátrányos helyzetű jelentkezőnek: 1 pont
  + fogyatékossággal élő jelentkezőnek: 5 pont
  + gyes/gyed/gyet/tgyás/gyod folyósításban részesülőnek: 1 pont
* nyelvtudás alapján maximum 6 pont adható:
  + középfokú (B2) komplex nyelvvizsgáért (első idegen nyelvből): 2 pont
  + felsőfokú (C1) komplex nyelvvizsgáért (első idegen nyelvből): 5 pont
  + felsőfokú (C1) szóbeli nyelvvizsgáért (második idegen nyelvből): 3 pont
  + felsőfokú (C1) írásbeli nyelvvizsgáért (második idegen nyelvből): 3 pont
  + középfokú (B2) komplex nyelvvizsgáért (második idegen nyelvből): 3 pont

Egy nyelvből csak egy nyelvvizsga vehető figyelembe. A felsőfokú (C1) komplex nyelvvizsgáért (második idegen nyelvből) 6 pont jár.

* OTDK részvétel: 2 pont
* kutatási és publikációs tevékenység: 2 pont
* tudományos konferencia részvétel (előadás tartása): 2 pont
* pedagógusképzési területen, szakirányú továbbképzésben szerzett oklevélre: 2 pont
* bármilyen egyéb (nem gyógypedagógia) alap- vagy mesterképzésben szerzett oklevélre: 3 pont
* szakmai oktatási tevékenység: igazolt oktatási tevékenység középfokú vagy felsőoktatási intézményben (gyógypedagógiai, fogyatékosságügyi tematikájú tárgyak oktatása), igazolt gyakorlatvezetői tevékenység (gyógypedagógus-képzésben, gyógypedagógust segítő munkatárs képzésben): 2 pont
* szakmai tevékenység: igazolt projektvezetői, alprojektvezetői tevékenység (kiemelt TÁMOP, EFOP, VEKOP stb.) projektekben: 2 pont

**Csatolandó dokumentumok**

*Felvétel feltétele:* felsőfokú oklevél, oklevélmelléklet/leckekönyv

*Többletpontokat igazoló és egyéb, jelentkezéshez kapcsolódó dokumentumok:* betöltött munkakör igazolása, fogyatékosság igazolása, gyermekgondozás igazolása, hátrányos helyzet igazolása, motivációs levél és/vagy önéletrajz, nyelvvizsgát igazoló dokumentum, OTDK/TDK igazolás, szakirányú továbbképzés igazolása, szakmai tevékenység igazolása.

A **rendelkezésre álló**, a pontszámításhoz szükséges dokumentumok (oklevél, oklevél minősítésről szóló igazolás, szakmai gyakorlat igazolása, többletpontokat igazoló dokumentumok) www.felvi.hu-ra történő **feltöltési határideje**:

**2024. november 15.**,

***a póthatáridő*** (az ezt követően megszerzett dokumentumokra vonatkozóan):

***2025. január 9****.*